
ΑΠΟΦΑΣΕΙ Σ 

Αοιθ. 50448 (1) 

Τροποποίηση της 50976 /31.3.1987 Υπουργικής 
απόφασης. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. Δ/τος 2963/54 "Περί ιδρύσεως 
Αυτονόμου Οργανισμού Εργατικής Κατοικίας" (Φ.Ε.Κ. 
195/Α/24.8.1954). 


2. Τη διάταξη της παραγράφου 4του άρθρου 19του Ν. 
1641 /86 για τα "Μικτά δανειοδοτικά στεγαστικά προγράμ¬ 
ματα του Οργανισμού Εργατικής Κατοικίας και άλλες δια¬ 
τάξεις", (Φ.Ε.Κ 122, τ. Α/11.8.1986). 

3. Την απόφαση του Υπουργού Εργασίας αριθ. 
50976/31.3.1987 (Φ.Ε.Κ. 232/Β/7.5.1987), "Καθορισμός 
όρων και προϋποθέσεων παραχώρησης καταστημάτων 
Ο.Ε.Κ. σε Δήμους και Κοινότητες, κατά τις διατάξεις του 
Ν. 1641/86". 

4. Το αριθ. 27314/4145/25.7.2001 έγγραφο του Ο.Ε.Κ. 
με το οποίο μας υπέβαλε απόσπασμα πρακτικού της αριθ. 
31/5.7.2001 συνεδριάσεως του Διοικητικού του Συμβου¬ 
λίου. 

5. Το άρθρο 29 Α του Ν. 1558/1985 (Φ.Ε.Κ. 137/Α/ 
28.7.1985) που προστέθηκε με άρθρο 27του Ν. 2081/1992 
(Φ.Ε.Κ. 154/Α/10.9.1992), την παράγραφο 2 του άρθρου 1 
του Ν. 2469/1997 (Φ.Ε.Κ. 38/Α/14.3.1997) και το γεγονός 
ότι από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Ο.Ε.Κ. 

6. Την αριθ. 80027/8.5.2000 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων "Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων" (ΦΕΚ 
610/Β/9.5.2000), αποφασίζουμε: 

1. Τροποποιούμε το α’ εδάφιο της παρ. 1 της αριθ. 
50976 /31.3.1987 Υπουργικής απόφασης ως εξής: 

"Η παραχώρηση της χρήσης και εκμετάλλευσης των κε¬ 
νών καταστημάτων καθώς και η εκχώρηση και μεταβίβα¬ 
ση υπό του Ο.Ε.Κ. των εν γένει μισθωτικών δικαιωμάτων 
του από τα μισθωμένα καταστήματα στο Δήμο της Περι¬ 
φέρειας τους, δεν μπορεί να υπερβαίνει το χρονικό διά- 
στη μα των δεκαεννέα (19) ετών και επιτρέπεται να γίνεται, 
είτε με χρηματικό αντάλλαγμα, είτε χωρίς χρηματικό 
αντάλλαγμα, κατόπιν πλήρως αιτιολογημένων αποφάσε- 
ωντου Διοικητικού Συμβουλίου του Ο. Ε. Κ., που εγκρίνο- 
νται από τον Υπουργό Εργασίας και Κοινωνικών Ασφαλί¬ 
σεων. 

2. Κατάταλοιπά ισχύουντα οριζόμενα στην αριθ. 50976/ 
31.3.1987 Υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Οκτωβρίου 2001 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αοιθ.541 (2) 

Τροποποίηση Περιφερειακής Επιτροπής Κοινωνικού 
Ελέγχου Επιθεώρησης Εργασίας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη τις διατάξεις : 

1) Του Ν.2503/97 "Διοίκηση, Οργάνωσης, Στελέχωση 
της Περιφέρειας κ.λ.π.". 

2) Του Ν. 2639/98 "Ρύθμιση εργασιακών σχέσεων, σύστα¬ 
ση Σώματος Επιθεώρησης Εργασίας και άλλες διατάξεις". 

3) Του Π.Δ. 136/99 "Οργάνωση Υπηρεσιώντου Σώματος 
Επιθεώρησης Εργασίας (ΣΕΠΕ)", ΦΕΚ 134/Α/30.6.99. 

4) Του ΠΔ. 368/89 "Οργανισμόςτου Υπουργείου Εργα¬ 
σίας" όπως τροποποιήθηκε και ισχύει σήμερα. 

5) Την υπ. αριθ. 93717/98 απόφαση του Υπ. Εργασίας & 
Κοιν. Ασφαλίσεων (ΦΕΚ 58/Β/27.1.99). 

6) Το ΑΠ 472/2.7.2001 έγγραφο της Περιφ Δ/νσης Κοι¬ 
νωνικής Επιθεώρησης Βορείου Αιγαίου του ΣΕΠΕ.. 

7) Το ΑΠ 41/15.2.2000 έγγραφο του Παλεσβιακού Ερ- 
γατοϋπαλληλικού Κέντρου. 

8) Την ΑΠ 1129/18.10.1999 απόφαση ΓΓ "Συγκρότησης 
Περιφερειακής Επιτροπής Κοινωνικού Ελέγχου Επιθεώ¬ 
ρησης Εργασίας", αποφασίζουμε: 

Τροποποιούμε την ΑΠ 1129/18.10.1999 απόφασή μας 
συγκρότησης Περιφερειακής Επιτροπής Κοινωνικού 
Ελέγχου Επιθεώρησης Εργασίας της Περιφέρειας Βο¬ 
ρείου Αιγαίου ως εξής: 

Α) ΜΑΡΙΑ ΣΚΕΜΠΕΡΗ Γενική Γραμματέας Περιφέρειας 
Βορείου Αιγαίου ως Πρόεδρος, αναπληρούμενη από τον 
ΠΑΝΑΓΙΩΤΗ ΣΕΡΑΙΔΗ Γενικό Διευθυντή της Περιφέρειας. 

Β) ΔΗΜΗΤΡΙΟΣ ΣΙΑΜΕΤΗΣ εκπρόσωπος του Παλλε- 
σβιακού Εργατοϋπαλληλικού Κέντρου, αναπληρούμένος 
από τον ΓΡΗΓΟΡΙΟ ΠΑΡΑΣΧΟΥ. 

Κατά τα λοιπά εξακολουθεί να ισχύει η ΑΠ 
1129/18.10.1999 απόφασή μας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μυτιλήνη, 12 Σεπτεμβρίου 2001 

Η Γενική Γραμματέας Περιφέρειας 
ΜΑΡΙΑ ΣΚΕΜΠΕΡΗ 
-♦- 

Αριθ. 5486 (3) 

Τροποποίηση Ο.Ε.Υ. Δήμου Αχέροντα Ν. Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 8 παρ. 5 του Ν. 2307/1995. 

2. Την αρ. 57/2001 απόφαση του Δημοτικού Συμβουλί¬ 
ου Αχέροντα, με την οποία τροποποιείται ο Οργανισμός 
Εσωτερικής Υπηρεσίας του Δήμου Αχέροντα 

3. Το αρ. 3/2001 πρακτικό του Υπηρεσιακού Συμβουλί¬ 
ου του άρθρου 8του Ν. 2307/1995, στο οποίο διατυπώνε¬ 
ται η σύμφωνη γνώμη του για την τροποποίηση του Ο.Ε.Υ. 
του Δήμου Αχέροντα. 

4. Τον ισχύοντα Ο.Ε.Υ. του Δήμου Αχέροντα, αποφασί¬ 
ζουμε: 

Επικυρώνουμε την αρ. 57/2001 απόφαση του Δημοτι¬ 
κού Συμβουλίου Αχέροντα, με την οποία τροποποιείται ο 
Οργανισμός Εσωτερικής Υπηρεσίας του Δήμου Αχέρο¬ 
ντα, ως εξής: 


ΚΕΦΑΛΑΙΟ Α "ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗ¬ 
ΡΕΣΙΩΝ" 

ΑΡΘΡΟ 1 "ΔΙΑΡΘΡΩΣΗ ΥΠΗΡΕΣΙΩΝ", η παράγραφος 2 
αντικαθίσταται ως εξής: 

"2. Αυτ. Γ ραφείο Διοικητικών και Οικονομικών Υπηρε¬ 
σιών και Πληροφορικής" και 

διαγράφεται το τελευταίο εδάφιο "Φροντίδα για την 
εγκατάσταση, βελτίωση ... της συντήρησης των εφαρμο¬ 
γών". 

ΑΡΘΡΟ 2 "ΔΙΑΡΘΡΩΣΗ ΥΠΗΡΕΣΙΩΝ", η παράγραφος Δ 
τροποποιείται ως εξής: 

"Δ. Οργάνωση και Ανάπτυξη Ανθρώπινου δυναμικού". 

ΑΡΘΡΟ 3 "ΑΡΜΟΔΙΟΤΗΤΕΣ ΑΥΤ. ΓΡΑΦΕΙΟΥ ΔΙΟΙΚΗΤΙ¬ 
ΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ ΚΑΙ ΠΛΗΡΟΦΟΡΙ¬ 
ΚΗΣ", προστίθεται στο τέλος παράγραφος ως εξής: 

"3.9. Λειτουργίες Υπηρεσιών Πληροφορικής. 

Α. Μηχανοργάνωση και Μηχανογράφηση. 

Επεξεργασία προτάσεων για τη σκοπιμότητα αυτομα¬ 
τοποίησης διαδικασιών μέσω της πληροφορικής, την 
ανάλυση συστημάτων, την εκτίμηση των αναγκών για την 
εγκατάσταση και λειτουργία των μηχανογραφικών εφαρ¬ 
μογών. την παραγωγή των προγραμμάτων σε συνδυασμό 
με την επιλογή λειτουργικού συστήματος και υλικού. 

Υποστήριξη των διαδικασιών προμήθειας του απαιτού- 
μενου εξοπλισμού σε λογισμικό ή/ και υλικό κι εγκατά¬ 
στασή του. 

Φροντίδα για την εκπαίδευση των χρηστών των μηχα¬ 
νογραφικών εφαρμογών που υποστηρίζονται από το σύ¬ 
στημα καθώς και για την ενημέρωση όλου του προσωπι¬ 
κού σε θέματα πληροφορικής. 

Εξασφάλιση αποθηκευμένων πληροφοριών, τήρηση 
αντιγράφων ασφαλείας των εφαρμογών και των δεδομέ¬ 
νων σε όλες τις εφαρμογές του Δήμου και προστασία 
τους από τυχόν δυνατότητες μη εξουσιοδοτημένης πρό¬ 
σβασης καθώς και της ασφάλειας του εξοπλισμού σε 
όλες τις εφαρμογές του Δήμου. 

Φροντίδα για την τακτική συντήρηση και αναβάθμιση 
τόσο του λογισμικού όσο και του εξοπλισμού καθώς και 
για την εύρυθμη και αποτελεσματική λειτουργία του όλου 
μηχανογραφικού συστήματος και την επίτευξη του μεγί¬ 
στου βαθμού διαθεσιμότητας του. 

Συνεχής ενημέρωση για τις δυνατότητες που προσφέ¬ 
ρουν οι τεχνολογίες πληροφορικής και τηλεπικοινωνιών 
και τη διατύπωση εισηγήσεων για τη χρήση τέτοιων τε¬ 
χνολογιών από το Δήμο. 

Ανάπτυξη μικρών εφαρμογών που ενδέχεται να προκύ- 
ψουν ανάλογα με τις ανάγκες του Δήμου. 

Παρακολούθηση της εξέλιξης της νομοθεσίας σε ότι 
αφορά θέματα ασφάλειας των πληροφοριών και προστα¬ 
σίας των ατομικών δικαιωμάτων και τη φροντίδα για την 
τήρηση των διατάξεων που εκάστοτε ισχύουν. 

Β. Τεκμηρίωση. 

Σε συνεργασία με τις άλλες υπηρεσίες για τη συλλογή / 
επεξεργασία στοιχείων σχετικά με το εσωτερικό και το 
εξωτερικό περιβάλλον του Δήμου. 

Ανάπτυξη και συντήρηση ηλεκτρονικών αρχείων με τα 
παραπάνω στοιχεία προς χρήση και αξιοποίηση από τη 
Δημοτική Αρχή και τις υπηρεσίες μέσω εσωτερικού ηλε¬ 
κτρονικού δικτύου πληροφόρησης. 

Αξιοποίηση του ΙΝΤΕΡΝΕΤ και των Τραπεζών Πληρο¬ 
φοριών, σε συνεργασία με διαδημοτικούς και άλλους φο¬ 
ρείς της Τ οπικής Αυτοδιοίκησης. 

ΚΕΦΑΛΑΙΟ Δ "ΟΡΓΑΝΙΚΕΣ ΘΕΣΕΙΣ": 

ΑΡΘΡΟ 8 "ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ 
ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ" στις θέσεις που προβλέ- 
πονται στην κατηγορία της Δευτεροβάθμιας εκπαίδευ¬ 
σης συνιστάται μία ακόμη επιπλέον θέση, αυτή του κλά¬ 
δου ΔΕ 38 προσωπικού Η/Υ (Ηλεκτρονικών Υπολογιστών) 
και ειδικότητας" Χειριστών Η/Υ"., 

ΑΡΘΡΟ 9 "ΘΕΣΕΙΣ ΠΡΟΪΣΤΑΜΕΝΩΝ", το δεύτερο εδά¬ 
φιο αντικαθίσταται ως εξής: 

"Στο Αυτ. Γραφείο Διοικητικών και Οικονομικών Υπηρε¬ 
σιών και Πληροφορικής, προΐσταται μόνιμος υπάλληλος 
με βαθμό Α’ και ελλείψει αυτού με βαθμό Β’ από τους κλά¬ 
δους ΠΕ 1 ή ΤΕ 17 ή ΔΕ 1 ή ΔΕ 38 και μεταξύ ομοιοβάθμων 
η επιλογή γίνεται με κριτήριο τα ουσιαστικά και τυπικά 
προσόντα τους". 

ΑΡΘΡΟ 11 "ΤΕΛΙΚΕΣΔΙΑΤΑΞΕΙΣ", η παράγραφος γ αντι¬ 
καθίσταται ως εξής: 

"Η ισχύς της παρούσης αποφάσεως για την τροποποίη¬ 
ση του Ο.Ε.Υ. αρχίζει από την δημοσίευση της στην Εφη- 
μερίδατης Κυβερνήσεως και ως προς τα λοιπά ισχύουν οι 
προγενέστερες αποφάσεις, όπως έχουν δημοσιευθεί στα 
Φ.Ε.Κ.: 637/τ.Β’/13.5.1999 και 1033/τ.Β’/3.6.1999". 

ΑΚΡΟΤΕΛΕΥΤΙΟ ΑΡΘΡΟ: "ΚΑΛΥΨΗ ΔΑΠΑΝΗΣ" 

"Στον προϋπολογισμό του τρέχοντος έτους, υπάρχουν 
εγκεκριμένες πιστώσεις ύψους 45.000.000 στους αντί¬ 
στοιχους Κωδικούς Αριθμούς για την κάλυψη της μισθο¬ 
δοσίας του υπάρχοντος προσωπικού. Η μελλοντική επι¬ 
βάρυνση του προϋπολογισμού του Δήμου από την από¬ 
φαση αυτή δεν είναι δυνατό να υπολογιστεί". 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 13 Σεπτεμβρίου 2001 

Ο Γενικός Γραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

-♦- 

Αριθ. οικ.5896 (4) 

Σύσταση Περιφερειακού Συμβουλίου Εθνικών Κληροδο¬ 
τημάτων Περιφέρειας Θεσσαλίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη τις διατάξεις: 

1 .Του Ν. 2503/97 "Οργάνωση, Στελέχωση, Διοίκηση της 
Περιφέρειας". 

2. Του άρθρ. 17 του Ν. 2873/2000 "Φορολογικές ελα¬ 
φρύνσεις και απλουστεύσεις και άλλες διατάξεις" σύμ¬ 
φωνα με τις οποίες μεταβιβάζονται στον Γ εν. Γ ραμματέα 
Περιφέρειας αρμοδιότητες, που αφορούν τη διαδικασία 
διοίκησης και διαχείρισης των Εθνικών Κληροδοτημάτων. 

3. Το γεγονός ότι από τις διατάξεις αυτής της απόφα¬ 
σης προκαλείται δαπάνη εις βάρος του κρατικού προϋ¬ 
πολογισμού η οποία θα καθορισθεί με άλλη απόφαση, 
αποφασίζουμε: 

Συστήνουμε Περιφερειακό Συμβούλιο Εθνικών Κληρο¬ 
δοτημάτων στην έδρατης Περιφέρειας. Το Συμβούλιο εί¬ 
ναι πενταμελές και αποτελείται από: 

Α. Έναν Εφέτη Δικαστή των πολιτικών δικαστηρίων, ως 
Πρόεδρο. 

Β. Έναν Δικαστικό Αντιπρόσωπο Νομικού Συμβουλίου 
του Κράτους (Ν.Σ.Κ.) 

Γ. Έναν Διευθυντή της Δημόσιας Οικονομικής Υπηρε¬ 
σίας (Δ.Ο.Υ) 

Δ. Έναν Διευθυντή της Τράπεζας της Ελλάδος. 


Ε. Έναν Προϊστάμενο Κτηματικής Υπηρεσίας του 
Υπουργείου Οικονομικών. 

Το υπό στοιχείο α’ μέλος του Συμβουλίου ορίζεται μετά 
του αναπληρωτή του, σύμφωνα με τις κείμενες διατάξεις, 
τα υπό στοιχεία β’& γ’ μέλη ορίζονται μετά των αναπλη¬ 
ρωτών τους ύστερα από πρόταση του Προέδρου του 
Ν .Σ. Κ και του Διοικητή της Τ ράπεζας της Ελλάδος. Τα λοι¬ 
πά μέλη ορίζονται με τους αναπληρωτές τους από το Γε¬ 
νικό Γ ραμματέα της Περιφέρειας. 

Το Συμβούλιο συγκροτείται με απόφαση του Γεν Γ ραμ¬ 
ματέα Περιφέρειας και η θητεία του είναι τριετής. 

Έργο του Περιφερειακού Συμβουλίου είναι να γνωμο- 
δοτεί επί όλων των θεμάτων περί Εθνικών κληροδοτημά¬ 
των, που: α) σύ μφωνα με τις διατάξεις του Α. Ν. 2039/1939 
ή άλλων ειδικών νόμων περί Εθνικών Κληροδοτημάτων ή 
της Επιτροπής Εθνικών Κληροδοτημάτων, β) παραπέ- 
μπονται σε αυτό από το Γ ενικό Γ ραμματέα Περιφέρειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 26 Σεπτεμβρίου 2001 

Ο Γενικός Γ ραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

-♦- 

Αοιθ. 6249 (5) 

Τροποποίηση της συστατικής πράξης του Ν.Π. με την 
επωνυμία "Σχολική Επιτροπή Γυμνασίου - Λυκείου"του 
Δήμου Σκάλας Ν. Λακωνίας". 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 106 και 203 του Π.Δ.410/95 
(Δ.Κ.Κ.). 

2. Τις διατάξεις του άρθρου 5 παρ. 8 του Ν.1894/1990 
όπως τροποποιήθηκαν και συμπληρώθηκαν με τις διατά- 
ξειςτου άρθρου 31 του Ν.2009/92. 

3. Την αριθ. 13243/23.8.91 (ΦΕΚ 761/Β/20.9.91) απόφα¬ 
ση του Νομάρχη Λακωνίας σχετικά με τη σύσταση Ν.Π. με 
την επωνυμία "Σχολική Επιτροπή Γ υμνασίου - Λυκείου της 
Κοινότητας Σκάλας". 

4. Την αριθ. 5898/4.4.1995 απόφαση του Νομάρχη Λα¬ 
κωνίας (ΦΕΚ 348/Β/4.5.1995) με την οποία τροποποιεί την 
αριθ. 13243/23.8.91 ως προς την επωνυμία και μετονομά¬ 
ζει το Ν.Π. σε "Σχολική Επιτροπή Γ υμνασίου - Λυκείου Συ¬ 
νοικισμού Σκάλας Δήμου Σκάλας". 

5. Την αριθ.52/2001 απόφαση του Δ.Σ. Σκάλας, αποφα¬ 
σίζουμε: 

Τροποποιούμε την 13243/23.8.91 (ΦΕΚ 761/Β/20.9.91) 
απόφαση του Νομάρχη Λακωνίας όπως τροποποιήθηκε 
και ισχύει μέχρι σήμερα, ως προς την επωνυμία ως 
εξής: Το Ν.Π. "Σχολική Επιτροπή Γυμνασίου - Λυκείου 
Συνοικισμού Σκάλας Δήμου Σκάλας μετονομάζεται σε 
"Σχολική Επιτροπή Γυμνασίου -Εσπερινού Γυμνασίου 
Σκάλας. 

Κατά τα λοιπά ισχύει η αριθ. 13243/23.8.1991 απόφαση 
του Νομάρχη Λακωνίας, όπως τροποποιήθηκε μεταγενέ¬ 
στερα. 

Κάλυψη δαπάνης 

Από τις διατάξειςτης απόφασης αυτής δεν προκαλείται 
δαπάνη σε βάρος του προϋπολογισμού του δήμου Σκά¬ 
λας. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 17 Σεπτεμβρίου 2001 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

-Φ- 

Αοιθ. 12809 (6) 

Σύσταση Αναπτυξιακής Επιχείρησης Δήμου Λεωνιδίου 
Νομού Αρκαδίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 277 έως 284 του Π.Δ/τος 
410/1995 όπως ισχύουν. 

2. Τις διατάξεις των άρθρων 1,2,6 και 11 παρ. 23 και 24 
του Ν.2503/1997 (ΦΕΚ 107/Α/20.5.1997), που αφορά τη 
Διοίκηση, Οργάνωση, Στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις. 

3. Τιςδιατάξειςτου Ν.2839/2000 (ΦΕΚ196/τ. Α’/12.9.2000) 
που αφορά ρυθμίσεις θεμάτων του Υπουργείου Εσωτερι¬ 
κών Δημόσιας Διοίκησης και Αποκέντρωσης. 

4. Τις διατάξεις της 25027/9.4.1984 απόφασης του 
Υπουργείου Εσωτερικών (ΦΕΚ 244/Β/19.4.1984). 

5. Την 158/2001 απόφαση του Δημοτικού Συμβουλίου 
Δήμου Λεωνιδίου Νομού Αρκαδίας που αφορά τη σύστα¬ 
ση αμιγούς δημοτικής επιχείρησης με την επωνυμία Ανα¬ 
πτυξιακή Επιχείρηση Λεωνιδίου", αποφασίζουμε: 

1. Συνιστούμε στο Δήμο Λεωνιδίου του Νομού Αρκαδίας 
Επιχείρηση με την επωνυμία: 

Αναπτυξιακή Επιχείρηση Λεωνιδίου ως ίδιο νομικό πρό¬ 
σωπο ιδιωτικού δικαίου που διέπεται από τις διατάξεις 
των άρθρων 277 έως 284, 291 και 304 του Π.Δ. 410/95 
(Δ.Κ.Κ.) όπως ισχύουν. 

2. Σκοπός της Επιχείρησης είναι: 

Α) Η ολοκληρωμένη ανάπτυξη της περιοχής 

Β) Η τουριστική Ανάπτυξη 

Γ) Η ανάπτυξη πολιτιστικών και κοινωνικών δραστηριο¬ 
τήτων 

Δ) Η ανάπτυξη του αθλητισμού 

Ε) Η οργάνωση των υπηρεσιών Υγείας και Κοινωνικής 
Πρόνοιας 

Ζ) Διαφημίσεις 

Η) Λοιπές επιχειρηματικές δραστηριότητες 

- Η κατασκευή και εκμετάλλευση αυτοδύναμα ή με τη συ¬ 
νεργασία άλλων φυσικών προσώπων μονάδων για την ανά¬ 
πτυξη του Πρωτογενή, Δευτερογενή καιΤριτογενή Τομέα. 

- Η αξιοποίηση - εκμετάλλευση ακινήτων και χώρων ιδιο¬ 
κτησίας του Δήμου που θα παραχωρηθούν στη Δημοτική 
Επιχείρηση, η συνεργασία με ιδιωτικούς φορείς, η ανάλη¬ 
ψη βιώσιμων λοιπών επιχειρηματικών δραστηριοτήτων σε 
άλλες επιχειρήσεις και εταιρείες με σκοπό την εξυπηρέ¬ 
τηση της οικονομίας της περιοχής του Δήμου. 

- Η ίδρυση, οργάνωση και η εκμετάλλευση των δημοτι¬ 
κών σφαγείων. 

- Η γενικότερη ανάπτυξη δραστηριοτήτων που έχουν 
ως σκοπό την πραγματοποίηση εσόδων. 

- Δημιουργία θυγατρικών εταιρειών ή η συμμετοχή συ¬ 
νεργασία με υφιστάμενες ή η εξαγορά τους με παρεμφε¬ 
ρείς. 


- Η είσπραξη, διαχείριση τοπικών εσόδων και τελών. 

3. Η Επιχείρηση θα διοικείται από 7/μελές Διοικητικό 
Συμβούλιο που τα μέλη του ορίζονται μαζί με αναπληρω¬ 
τές από το Δημοτικό Συμβούλιο. 

Από τα μέλη του διοικητικού συμβουλίου τέσσερις είναι 
αιρετοί εκπρόσωποι της πόλης, εκ των οποίων τουλάχι¬ 
στον ο ένας της μειοψηφίας, ένας εκπρόσωπος του 
Εμπορικού Συλλόγου Λεωνιδίου, ένας εκπρόσωπος του 
αγροτικού συνεταιρισμού Λεωνιδίου ένας δημότης ή κά¬ 
τοικος της πόλης που έχει πείρα ή γνώσεις σχετικές με το 
αντικείμενο της επιχείρησης ή ένας εκπρόσωπος των ερ¬ 
γαζομένων στην επιχείρηση εάν αυτή απασχολεί περισ¬ 
σότερους από είκοσι εργαζομένους. 

4. Η διάρκεια της επιχείρησης είναι πενηντακοετής (50 
χρόνια) από τη δημοσίευση της κατά νόμο απόφασης 
στην Εφημερίδα της Κυβέρνησης. 

5. Έδρα της Επιχείρησης είναι η πόλη Λεωνιδίου. 

6. Ο Δήμος διαθέτει στην Επιχείρηση χρηματικό ποσό 
15.000.000 δρχως αρχικό κεφάλαιο. 

7. Πόροι της Επιχείρησης είναι τα έσοδα από την άσκηση 
της δραστηριότητας της, οι πρόσοδοι από την περιουσία 
της, δάνεια, κληρονομιές, δωρεές και λοιπές επιχορηγήσεις. 

8. Η επιχείρηση διαλύεται: 

Α. με απόφαση του Δημοτικού Συμβουλίου, με την από¬ 
λυτη πλειοψηφία των μελών του. 

Β. όταν λήξει χωρίς να παραταθεί η διάρκεια της επιχεί- 
ρησης. 

Γ. σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθάριση. 

Εκτός από την περίπτωση της πτώχευσης, εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. 

Το υπόλοιπο περιέρχεται στο Δήμο (άρθρο 284 Π.Δ. 
410/95) 

9. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της Επιχείρησης, διέπονται από τις 
σχετικές με τις δημοτικές και κοινοτικές επιχειρήσεις δια¬ 
τάξεις του Π .Δ. 410/95 Δ. Κ. Κ.). 

Από τις διατάξεις της παρούσας απόφασης θα προκλη- 
θεί δαπάνη σε βάρος του προϋπολογισμού του Δήμου Λε¬ 
ωνιδίου ύψους 15.000.000 δρχ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 2 Οκτωβρίου 2001 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 
-Φ- 

Αριθ. 10133 (7) 

Έγκριση Οργανισμού Εσωτερικής Υπηρεσίας του ΚΑΠΗ 
Δ.Δ. Ν. Λαμψάκου Δήμου Ληλαντίων, Νομού Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της Νομοθεσίας για τη Διοικητική Απο¬ 
κέντρωση. 

2. Τις διατάξεις του Ν.2218/94, όπως τροποποιήθηκαν 

και συμπληρώθηκαν με τους Ν.2240/94, 2273/94 και 
2307/95, σύμφωνα με τις οποίες εγκαθιδρύθηκαν ως Β' 
βαθμός Τοπικής Αυτοδιοίκησης οι Νομαρχιακές Αυτοδι¬ 
οικήσεις (Ν.Α.). 

3. Τις διατάξεις του Ν.2503/97 (Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις). 

4. Τις διατάξεις του Ν.2539/97 (Συγκρότηση Πρωτο¬ 
βάθμιας Τοπικής Αυτοδιοίκησης). 

5. Τις διατάξεις των άρθρων 198,200 και 203, του Π.Δ. 
410/95. 

6. Την αριθ. 59/2000 απόφαση του Δημοτικού Συμβου¬ 
λίου Ληλαντίων περί σύστασης Ν.Π.Δ.Δ. με την επωνυμία 
ΚΑΠΗ Δ.Δ. Ν. Λαμψάκου και την αριθ. 3823/17.4.2000 
απόφαση της Δ/νσης Τοπ. Αυτ/σης & Δ/σης Ν. Εύβοιας 
(ΦΕΚ659/Τ.Β./23.5.2000). 

7. Την αριθ. 1/2001 απόφαση του Διοικητικού Συμβουλί¬ 
ου ΚΑΠΗ Δ.Δ. Ν. Λαμψάκου περί ψήφισης του Ο.Ε.Υ. του. 

8. Την αριθ. 126/2001 απόφαση του Δημοτικού Συμβου¬ 
λίου Ληλαντίων περί έγκρισης του Ο.Ε.Υ. του ΚΑΠΗ Δ.Δ. 
Ν. Λαμψάκου. 

9. Την από 26.6.2001 (πρακτικό 16ο) θετική εισήγηση 
του Υπηρεσιακού Συμβουλίου του αρθ. 5 του Ν.1188/81 
Ν. Εύβοιας. 

10. Τις αριθ. 5921/23.7.1999 (ΦΕΚ 832 τ’.Β./16.9.1997) 
και αριθ. 5910/23.7.1999 (ΦΕΚ 1640/τ’.Β./20.8.1999) απο¬ 
φάσεις Γεν. Γραμ. Περιφέρειας Στ. Ελλάδας περί μεταβί¬ 
βασης δικαιώματος υπογραφής με εντολή Γ ενικού Γ ραμ- 
ματέα. 

11. Το γεγονός ότι με την απόφαση αυτή δεν προκαλεί- 
ται δαπάνη σε βάρος του προϋπολογισμού του ΚΑΠΗ 
Δ.Δ. Ν. Λαμψάκου, αποφασίζουμε: 

Εγκρίνουμε την αριθ. 1/2001 Απόφαση Διοικητικού Συμ¬ 
βουλίου ΚΑΠΗ Δ.Δ.Ν. Λαμψάκου Δήμου Ληλαντίων Ν. Εύβοι¬ 
ας που αφοράτην ψήφιση του Οργανισμού Εσωτερικής Υπη¬ 
ρεσίας κρίνοντας ότι νόμιμα έχει ληφθεί, που έχει ως εξής: 

Α. ΔΙΑΡΘΡΩΣΗ ΥΠΗΡΕΣΙΑΣ ΚΑΠΗ 
Άρθρο 1 

1 .Κοινωνική Υπηρεσία 

2. Υπηρεσία Ιατρείου 

3. Υπηρεσία Φυσιοθεραπείας 

4. Υπηρεσία Οικογενειακής Βοηθού 

δ.Υπηρεσία Εργοθεραπείας 

6. Διοικητική Υπηρεσία (Γραμματεία-Διαχείριση) 

Β. ΠΡΟΒΛΕΠΟΜΕΝΕΣ ΘΕΣΕΙΣ ΠΡΟΣΩΠΙΚΟΥ 

Άρθρο 2 

Οι θέσεις του πάσης φύσεως προσωπικού κατά κλά¬ 
δους και βαθμούς σύμφωνα με το άρθρο 15 του Κανονι¬ 
σμού Λειτουργίας διαμορφώνεται ως εξής: 

α) Μία (1) θέση Κοινωνικού Λειτουργού ή Κοινωνιολό¬ 
γου, κλάδου ΤΕ2 ή ΠΕΙ αντίστοιχα και βαθμού Δ-Α. 

β)Μία (1) θέση Φυσιοθεραπευτή, κλάδου ΤΕ10 και βαθ¬ 
μού Δ-Α. 

γ) Μία (1) θέση Εργοθεραπευτή, κλάδου ΤΕ18 και βαθ¬ 
μού Δ-Α. 

δ) Μία (1) θέση Ιατρού Φυσικής Ιατρικής και Αποκατα¬ 
στάσεων ή Γηριάτρου κλάδου ΠΕ 15 και βαθμού Δ-Α. 

ε) Μία (1) θέση Αδελφής Επισκέπτριας, κλάδου ΤΕ 6 και 
βαθμού Δ-Α. 

στ) Μία (1) θέση Οικογενειακής Βοηθού , κλάδου ΥΕ 15 
και βαθμού Ε-Β. 


Άρθρο 3 

Βάσει του άρθρου 68 του Ν. 1416/84 το ανωτέρω προ¬ 
σωπικό υπάγεται α) το μόνιμο προσωπικό στις διατάξεις 
του Α'μέρους του Ν. 1188/81 και β)το προσωπικό των ειδι¬ 
κών θέσεων και το προσωπικό με σχέση εργασίας ιδιωτι¬ 
κού δικαίου στις διατάξεις του Γ μέρους του ίδιου νόμου. 

Γ. ΑΡΜΟΔΙΟΤΗΤΕΣ 

Άρθρο 4 

Κοινωνική Υπηρεσία 

Της Κοινωνικής Υπηρεσίας προΐσταται ο αρχαιότερος 
κοινωνικός λειτουργός ή κοινωνιολόγος και οι αρμοδιό¬ 
τητες του καθορίζονται σύμφωνα με το άρθρο 16 παρ. 1 
του Κανονισμού Λειτουργίας του ΚΑΠΗ. 

Άρθρο 5 

Υπηρεσία Ιατρείου 

Της Υπηρεσίας Ιατρείου προΐσταται ο γιατρός του ΚΑ¬ 
ΠΗ και οι αρμοδιότητες του καθορίζονται σύμφωνα με το 
άρθρο 16 παρ. 2 του Κανονισμού Λειτουργίας του ΚΑΠΗ. 

Άρθρο 6 

Υπηρεσία Φυσιοθεραπείας 

Της Υπηρεσίας Φυσιοθεραπείας προΐσταται ο φυσιοθε¬ 
ραπευτής και οι αρμοδιότητες του καθορίζονται με το άρ¬ 
θρο 16 παρ. 4 του Κανονισμού Λειτουργίας του ΚΑΠΗ. 

Άρθρο 7 

Υπηρεσία Οικογενειακής Βοηθού 

Η Υπηρεσία Οικογενειακής Βοηθού ασκεί τις αρμοδιό¬ 
τητες της σύμφωνα με το άρθρο 16 παρ. 6 του Κανονι¬ 
σμού Λειτουργίας του ΚΑΠΗ. 

Άρθρο 8 

Υπηρεσία Εργοθεραπείας 

Της υπηρεσίας εργοθεραπείας προΐσταται ο Εργοθερα- 
πευτής και οι αρμοδιότητες του καθορίζονται σύμφωνα με 
το άρθρο 16 παρ. 5του Κανονισμού Λειτουργίαςτου ΚΑΠΗ. 

Άρθρο 9 

Αδελφή Επισκέπτρια 

Στην Υπηρεσία Ιατρείου υπηρετεί αδελφή επισκέπτρια 
της οποίας τα καθήκοντα καθορίζονται σύμφωνα με το 
άρθρο 16 παρ. 3 του Κανονισμού Λειτουργίας. 

Άρθρο 10 

Υπηρεσία Γραμματείας ΚΑΠΗ 

Την Υπηρεσία Γραμματείας του ΚΑΠΗ ασκούν σύμ¬ 
φωνα με το άρθρο 15 παρ. 7 του Κανονισμού Λειτουρ¬ 
γίας υπάλληλος του Δήμου Ληλαντίων ή του ΔΣ του ΚΑ¬ 
ΠΗ. Είναι υπεύθυνοι για την εγγραφή στα αντίστοιχα βι¬ 
βλία των μελών του ΚΑΠΗ , για την είσπραξη βάσει 
αποδείξεωντης συνδρομήςτων μελών. Είναι υπεύθυνοι 
για την αποστολή των αποφάσεων του Δ.Σ. προς κάθε 
αρμόδια υπηρεσία βάσει του άρθρου 9 παρ. 1 & 2 του 
Κανονισμού Λειτουργίας και φροντίζουν για την έγκαι¬ 
ρη έγκρισή των, διεξάγουν την αλληλογραφία του ΚΑ¬ 
ΠΗ , τηρούν το βιβλίο πρωτοκόλλου και γενικά οποια¬ 
δήποτε εργασία ανήκει στην αρμοδιότητα της Γ ραμμα¬ 
τείας του ΚΑΠΗ. 

Άρθρο 11 

Διαχείριση τροφίμων-εφοδίων 

Την διαχείριση τροφίμων-εφοδίωντου ΚΑΠΗ ασκούν 

δύο μέλη του Δ.Σ. του ΚΑΠΗ. Είναι υπεύθυνοι για τη 
σωστή παραλαβή των αγαθών από τους προμηθευτές, 
τη διάθεση τους στο κυλικείο του ΚΑΠΗ βάσει νομίμων 
δικαιολογητικών και τον έλεγχο της κατανάλωσής 
τους. 

Άρθρο 12 

Οικονομική Διαχείριση 

Την οικονομική διαχείριση του ΚΑΠΗ σύμφωνα με το 
άρθρο 15 παρ. 7 του Κανονισμού Λειτουργίας και το άρ¬ 
θρο 109 του Ν.1188/81 ασκεί υπάλληλος του Δήμου Λη- 
λαντίωνπου εκτελείπρόσθετη εργασία γιατο σκοπό αυτό. 
Αυτός ενημερώνει τα λογιστικά του κέντρου βάσει νομί¬ 
μων δικαιολογητικών, ενημερώνει τις μηνιαίες καταστά¬ 
σεις μισθοδοσίας του προσωπικού, της καταστάσεις 
Φ.Μ.Υ., τις καταστάσεις ασφαλίσεως προσωπικού στις 
αντίστοιχες χρονικές περιόδους και γενικά κάθε έντυπο 
που έχει σχέση με την οικονομική διαχείριση του Κέντρου. 
Τέλος με εντολή του Δ.Σ. συντάσσει τον προϋπολογισμό 
και τον απολογισμό του ΚΑΠΗ. 

Άρθρο 13 

Ταμειακή Διαχείριση 

Ο Ταμίας του Δήμου Ληλαντίων σύμφωνα με το άρθρο 
12 του Κανονισμού Λειτουργίας και Διαχείρισης έχει και 
τη Ταμειακή Διαχείριση του ΚΑΠΗ. Είναι υπεύθυνος για τη 
φύλαξη των χρημάτων που είναι στη διάθεσή του Κέ¬ 
ντρου. Καταθέτει τα χρήματα που προέρχονται από έσο¬ 
δα -επιχορηγήσεις στην Εθνική Τράπεζα της Ελλάδας και 
είναι ο μόνος που πραγματοποιεί τις αναλήψεις κατόπιν 
εντολής του Προέδρου του Διοικητικού Συμβουλίου για 
την εξόφληση των δαπανών βάσει νομίμων δικαιολογητι- 
κών , απόδοση Φ.Μ.Υ. και γενικά κάθε υποχρέωσης του 
Κέντρου. 

Άρθρο 14 

Εθελόντριες Κυρίες 

Σύμφωνα με το άρθρο 16 παρ. 8 του Κανονισμού Λει¬ 
τουργίας οι εθελόντριες προσφέρουν τις υπηρεσίεςτους 
στο Κέντρο κατά τις απογευματινές ώρες εκτός του ωρα¬ 
ρίου του προσωπικού. Οργανώνουν μαζί με τον Κοινωνι¬ 
κό Λειτουργό ή τον Κοινωνιολόγο εκδηλώσεις και γενικά 
συμμετέχουν σε όλα τα προγράμματα βοηθώντας σημα¬ 
ντικά στην επιτυχία τους. 

Δ. Προϊστάμενοι-Αναπλήρωση 

Άρθρο 15 

Σύμφωνα με το άρθρο 11 του Κανονισμού Λειτουρ¬ 
γίας του Προσωπικού του ΚΑΠΗ, προϊσταται ο Πρόε¬ 
δρος του Δ.Σ. Αναπληρωτής του Προέδρου του Δ.Σ. 
στη Διοίκηση του προσωπικού είναι ο αρχαιότερος Κοι¬ 
νωνικός Λειτουργός ή Κοινωνιολόγος του Κέντρου σύμ¬ 
φωνα με το άρθρο 16 παρ. Ιβτου Κανονισμού Λειτουρ¬ 
γίας του ΚΑΠΗ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 26 Σεπτεμβρίου 2001 

Με εντολή Γενικού Γραμματέα Περιφέρειας 
Η Διευθύντρια 
ΓΑΡΥΦΑΛΛΙΑ ΚΕΛΑΛΗ 


Αοιθ. ΔΥ/Α1/24/ΟΙΚ.15332 (8) 

Διατήρηση οικόσιτων ζώων ή πτηνών δίχως άδεια εντός 
Δήμων, Δημοτικών Διαμερισμάτων και Οικισμών του 
νομού Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τον Ν.3200/1255 "Περί διοικητικής αποκέντρωσης" 
όπως τροποποιήθηκε και συμπληρώθηκε αργότερα. 

2. Τον Α.Ν. 2520/1940 "Περί εκδόσεως Υγειονομικών 
Δ/ξεων". 

3. Την Υ1 β/2000/95 (ΦΕΚ343τ.Β’, 4.5.1995) Υ.Δ. "Περί 
όρων ιδρύσεως και λειτουργίας πτηνοκτηνοτροφικών 
εγκαταστάσεων". 

4. Το Ν. 1579/85 (ΦΕΚ 217/85 τΑ’), "Ρυθμίσεις για την 
εφαρμογή και ανάπτυξη του Ε.Σ.Υ. και άλλες διατάξεις". 

5. Το Ν 2307/1995 "Περί μεταφοράς αρμοδιοτήτων 
στους ΟΤΑ". 

6. Το Πρακτικό με τα υπηρεσιακά μέλη της Α/θμιας και 
Β/θμιας Επιτροπής Σταυλισμού Ν. Θεσσαλονίκης. 

7. Τις ανάγκες των κατοίκων του Νομού που εκφράστη¬ 
καν μέσω των Προέδρων και Δημάρχων σε απάντηση του 
ΔΥ/Α1 24//οικ.30275/21.6.2000 έγγραφο της Δ/νσης Υγι¬ 
εινής. 

8. Την υπ’ αρ. 752/10.1.2001 Απόφαση Νομάρχη περί 
μεταβιβάσεις αρμοδιοτήτων σε βοηθούς Νομάρχη, απο¬ 
φασίζουμε: 

Εκδίδουμε την Παρούσα Υγειονομική Διάταξη η οποία 
θα ισχύει σε όλο το Νομό Θεσσαλονίκης για να τροποποι¬ 
ήσουμε την (στ) σχετική σε ότι αφορά το είδος και τον 
αριθμό των ζώων και πτηνών που μπορεί μια οικογένεια να 
διατηρεί ως οικόσιτα στους οικισμούς. Δημοτικά Διαμερί¬ 
σματα και Δήμους του Νομού Θεσσαλονίκης ενώ κατά τα 
λοιπά παραμένει η ίδια ως εξής: 

Επιτρέπεται να. διατηρούται σαν οικόσιτα και μέχρι 

1 αγελάδες με τα παράγωγά τους ηλικίας κάτω των 5 
μηνών 

1 χοιρίδιο παχύνσεως. 

1 ίππος ή 1 όνος ή 1 ημίονος 

10 αιγοπρόβατα 

50 πουλερικά (όρνιθες, χήνες πάπιες, ινδιάνοι κ.λπ.) 

15 κόνικλοι 

Από τις πρώτες δύο κατηγορίες δύναται να επιλεγεί μό¬ 
νο μια στους παρακάτω οικισμούς του Νομού. 

Αγίου Αντωνίου, Αγίας Παρασκευής, Αγχίαλο, Ανάληψη, 
Ακροπόταμος, Απολλωνία, Αδραμέρι, Αρέθουσα, Αυγή, 
Άγιος Βασίλειος, Ασκός, Άσσηρος, Άδενδρο, Ανατολικό, 
Αρετή, Ανοιξιά, Βαλτοχώρι, Βραχιά, Βασιλούδι, Βερτίσκος, 
Βαμβακιά, Βαθύλακος, Βρασνά, Γερακαρού, Δορκάδα, 
Δρακόντιο, Δρυμός, Ελεούσα, Εξαμύλι, Ευαγγελισμός, 
Ευαγγελίστρια, Κοκκαλού, Καλαμωτό, Καστανάς, Καρτε- 
ραί, Κρυονέρι, Κυδωνιά, Καβαλάρι, Κολχικό, Κριθιά, Λακ- 
κιά, Λευκούδα, Λαγκαδίκια, Λαχανά, Λευκοχώρι, Λιβάδι, 
Λοφίσκος. Λουδίας, Μονοπήγαδο, Μεσαίο, Μονόλοφος, 
Μεσημέρι, Μαυροράχη, Μικρή Βόλβη, Μεσόκωμο, Μαυ- 
ρούδα, Μελισσουργός, Μόδι, Μικρό Μοναστήρι, Νέα Φι¬ 
λαδέλφεια, Νικομηδινό. Νικόπολη, Νυμφόπετρα, Νέα 
Απολλωνία, Νέα Μεσημβρία, Νεοχωρούδα, Ξηροχώρι, Ξη- 
ροπόταμος, Ξυλούπολη, Όσσα, Παλαιοχώρι, Πετρωτό, 
Παρθένι, Πρόχωμα, Πέντε Βρύσες, Πολυδένδρι, Περιστε¬ 
ρά, Περιστεριώνας, Πετροκέρασα. Προφήτης, Πεντάλο- 
φος, Σουρωτή, Σταυροδρόμι, Στεφάνια, Σαρακίνα, Σκεπα¬ 
στό, Στίβος, Σχολάρι, Στεφανινά, Φιλαδέλφιο. 

Επιτρέπεται να διατηρούνται σαν οικόσιτα μόνο τα πα¬ 
ρακάτω είδη και μέχρι: 

2 αιγοπρόβατα 

10 πουλερικά (όρνιθες, χήνες, πάπιες, ινδιάνοι κτλ) 
στους παρακάτω οικισμούς: 

Αγγελοχώρι, Βασιλικά, Γέφυρα, Ζαγκλιβέρι, Ηράκλειο, 
Καλοχώρι, Καρδία, Κάτω Σχολάρι, Κύμινα, Λαγυνά, Λητή, 
Μελισσοχώρι, Νέα Μάλγαρα, Νέα Μάδυτος, Νέο Ρύσιο, 
Νέα Ραιδεστός, Πλαγιάρι, Περιβολάκι, Ρεντίνα, Σίνδος, 
Σοχός, Τρίλοφος, Τριάδι, Ταγαράδες, Χαλκιδώνα, Χρυ¬ 
σαυγή. 

Απαγορεύεται η διατήρηση ζώων και πτηνών εντός των 
ορίων του Πολεοδομικού Συγκροτήματος Θεσσαλονίκης 
και συγκεκριμένα στους: Δήμο Θεσσαλονίκης, Δήμο Κα¬ 
λαμαριάς, Δήμο Συκεών, Δήμο Σταυρουπόλεως, Δήμο 
Εύοσμου, Δήμο Νεαπόλεως, Δήμο Πολίχνης, Δήμο Πυ¬ 
λαίας, Δήμο Τριανδρίας, Δήμο Ελευθερίου - Κορδελειού, 
Δήμο Μενεμένης, Δήμο Πανοράματος, Δήμο Αγίου Παύ¬ 
λου, Κοινότητα Ευκαρπίας, Δήμο Κουφαλίων, Δήμο Λα¬ 
γκαδά, Δήμο Ιωνίας, Δ/Δ Αγίας Τριάδας, Δ/Δ θέρμης, Δ/Δ 
Επανωμής, Δ/Δ Νέας Μηχανιώνας, Δ/Δ Νέων Επιβατών, 
Δ/Δ Περαίας, Δ/Δ Χαλάστρας, Δ/Δ Σταυρού, Δ/Δ Ασπρο- 
βάλτας, Οικ. Νέα (Κάτω ) Βρασνά, Δ/Δ Ασβεστοχωρίου, 
Δ/Δ Εξοχής, Δ/Δ Φίλυρου. Δ’Δ Χορτιάτη, Δ/Δ Σταυρού. 

Η παρούσα απόφαση να δημοσιευθεί στην Εφημερίδα 
Κυβερνήσεως. 

Θεσσαλονίκη, 17 Αυγούστου 2001 
Ο Νομάρχης 

ΚΩΝΣΤΑΝΤΙΝΟΣ ΠΑΠΑΔΟΠΟΥΛΟΣ 

-♦- 

Αοιθ. ΙΟ/οικ.5119 (9) 

Συγκρότηση πρωτοβάθμιας επιτροπής ελέγχου επιχειρή¬ 
σεων σταυλισμού ζώων και επεξεργασίας ζωικών 
προϊόντων στη Ν. Α. Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1) Τον Α.Ν. 2520/40 "Περί Υγειονομικών Διατάξεων". 

2) Το Ν. 3200/55 "ΠερίΔιοικητικής Αποκεντρώσεως". 

3) Το Ν. 1579/85 "ρυθμίσεις για την εφαρμογή και ανά¬ 
πτυξη του Ε.Σ.Υ. και άλλες διατάξεις". 

4) Την 10/1705/13.4.2000, απόφασή μας, σχετική με το 
θέμα. 

5) Το Ν. 2218/94 "Ίδρυση Νομαρχιακής Αυτοδιοίκησης 
κ.λ.π." 

6) Την 125/24.11.97 Απόφαση Ν.Σ. Χαλ/κης "Περί Οργα¬ 
νισμού Νομαρχιακής Αυτοδιοίκησης Χαλκιδικής"(ΦΕΚ 
1172(30.12.97). 

7) Το Ν. 2307/95 "Περί προσαρμογής νομοθεσίας αρ¬ 
μοδιότητας Υπουργείου Εσωτερικού στις διατάξεις για τη 
Νομαρχιακή Αυτοδιοίκηση και άλλες διατάξεις", αποφα¬ 
σίζουμε: 

Συγκροτούμε πρωτοβάθμια επιτροπή ελέγχου επιχει¬ 
ρήσεων σταυλισμού ζώων και επεξεργασίας ζωικών προϊ¬ 
όντων, που αποτελείται από τους 
α) Μπλέτσα Αλεξάνδρα, Τίγκα Ιάκωβο, Πάσχου Μαρία, 
Επόπτες Δημόσιας Υγείας της Δ/νσης Υγείας Χαλ/κης, 
κατά περίπτωση, ανάλογα με την περιοχή που θα ιδρυθεί 
και θα λειτουργήσει η επιχείρηση, 
β) Δημητρό Θεμιστοκλή, Κτηνίατρο της Δ/νσης Κτηνια¬ 


τρικής με αναπληρωτή τον Γεωργιάδη Σπήλιο, Κτηνίατρο 
της ίδιας Υπηρεσίας. 

γ) Ξενουδάκη Ελευθέριο, Γεωπόνο της Δ/νσης Αγροτι¬ 
κής Ανάπτυξης με αναπληρωτή τον Πάνου Ιωακείμ, Γεω¬ 
πόνο της ίδιας Υπηρεσίας. 

δ) Πεύκο Γεώργιο,Χημικό Περιβαντολόγο του Τμήμα¬ 
τος Περιβάλλοντος με αναπληρωτή τον Βογιατζή Κων/νο, 
τοπογράφο της Δ/νσης Οικισμού & Χωροταξίας. 

ε) Έναν δημοτικό σύμβουλο της περιοχής που θα ιδρυ¬ 
θεί ή θα λειτουργήσει η επιχείρηση. 

στ) Έναν εκπρόσωπο του Αγροτικού Συνεταιρισμού της 
περιοχής που θα ιδρυθεί ή θα λειτουργήσει η επιχείρηση. 

Πρόεδρος της Επιτροπής ορίζεται κάθε φορά ο ανώτε¬ 
ρος σε βαθμό υπάλληλος που συμμετέχει στην Επιτροπή. 

Γραμματέας της Επιτροπής ορίζεται ο Επόπτης ή η 
Επόπτρια Δημόσιας Υγείας που συμμετέχει στην Επιτρο¬ 
πή. 

Έργο της Επιτροπής είναι ο έλεγχος και η γνωμοδότη¬ 
ση σε θέματα σταυλισμού και ίδρυσης και λειτουργίας 
κτηνοτροφικών επιχειρήσεων ή επιχειρήσεων επεξεργα¬ 
σίας ζωικών προϊόντων σύ μφωνα με τις διατάξεις του Α. Ν. 
2520/1940 και τις Υγειονομικές Διατάξεις που θα ισχύουν 
κάθε φορά. 

Η Επιτροπή για κάθε γνωμοδότηση της συντάσσει πρα¬ 
κτικό το οποίο υποβάλλει στην Δ/νση Υγείας της Νομαρ¬ 
χίας. 

Κάθε προγενέστερη Απόφαση για το θέμα αυτό καταρ- 
γείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 24 Σεπτεμβρίου 2001 

Ο Νομάρχης κ.α.α. 

Ο Αντινομάρχης 
ΓΙΩΡΓΟΣ ΓΙΑΝΝΗΣ 
-♦- 

Αοιθ. 46290 Φ. 101.4 (10) 

Ίδρυση Εθελοντικού Πυρ/κού Κλιμακίου στο Δημοτικό 
Διαμέρισμα Έλος του Δήμου Ινναχωρίου Χανίων. 

Ο ΑΡΧΗΓΟΣ ΤΟΥ ΠΥΡΟΣΒΕΣΤΙΚΟΥ ΣΩΜΑΤΟΣ 

1. Έχοντας υπόψη: 

α) Τις διατάξεις: 

(1) Των άρθρων 2 και 11 του Ν. 1951/1991 "Καθιέρωση 
του θεσμού του Εθελοντή Πυροσβέστη και άλλες διατά¬ 
ξεις" (Α 84), 

(2) Των άρθρων 1, 11 και 12 του Π.Δ 32/1992 "Κανονι¬ 
σμός Οργάνωσης και Λειτουργίας Εθελοντικών Πυρο¬ 
σβεστικών Σταθμών και Κλιμακίων (Α 15). 

β) Το Απόσπασμα εκ του πρακτικού της αριθ.48/2001 
Απόφασης του Δήμου Ινναχωρίου Χανίων για ίδρυση 
Εθελοντικού Πυρ/κού Κλιμακίου. 

γ) Την υπ’ αριθ. 1444 Φ. 702.14/10.8.2001 αναφορά της 
Π Ύ. Κισάμου Χανίων σχετικά με την εξασφάλιση των προ¬ 
ϋποθέσεων για ίδρυση Εθελοντικού Πυρ/κού Κλιμακίου 
στο Δημοτικό Διαμέρισμα Έλος του Δήμου Ινναχωρίου 
Χανίων". 

δ) Το γεγονός ότι από την ίδρυση του Εθελοντικού 
Πυρ/κού Κλιμακίου δεν προκαλείται δαπάνη σε βάρος 
του προϋπολογισμού του Πυρ/κού Σώματος/Υ.Δ.Τ., απο¬ 
φασίζουμε: 

2. Ιδρύουμε Εθελοντικό Πυρ/κό Κλιμάκιο στο Δημοτικό 
Διαμέρισμα Έλος του Δήμου Ινναχωρίου Χανιών. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 2001 
Ο Αρχηγός 

Αντιστράτηγος ΠΑΝΑΓΙΩΤΗΣ ΦΟΥΡΛΑΣ 

-♦- 

Αριθ. 39248 Φ. 101.4 (11) 

Ίδρυση Εθελοντικού Πυρ/κού Κλιμακίου στο Δήμο Φά- 
ριδοςτου Νομού Λακωνίας. 

Ο ΑΡΧΗΓΟΣ ΤΟΥ ΠΥΡΟΣΒΕΣΤΙΚΟΥ ΣΩΜΑΤΟΣ 

1. Έχοντας υπόψη: 
α) Τις διατάξεις: 

(1) Των άρθρων 2 και 11 του Ν. 1951/1991 "Καθιέρωση 
του θεσμού του Εθελοντή Πυροσβέστη και άλλες διατά¬ 
ξεις" (Α 84), 

(2) Των άρθρων 1, 11 και 12 του Π. Δ 32/1992 "Κανονι¬ 


σμός Οργάνωσης και Λειτουργίας Εθελοντικών Πυρο¬ 
σβεστικών Σταθμών και Κλιμακίων (Α 15). 

β) Το Απόσπασμα εκ του πρακτικού της αριθ. 81/1999 
Απόφασης του Δήμου Φάριδος του Νομού Λακωνίας για 
ίδρυση Εθελοντικού Πυρ/κού Κλιμακίου. 

γ) Την υπ’ αριθ. 2490 Φ.702.14/10.7.2001 αναφορά της 
Π.Υ. Σπάρτης σχετικά με την εξασφάλιση των προϋποθέ¬ 
σεων για ίδρυση Εθελοντικού Πυρ/κού Κλιμακίου στο Δή¬ 
μο Φάριδος του Νομού Λακωνίας". 

δ) Το γεγονός ότι από την ίδρυση του Εθελοντικού 
Πυρ/κού Κλιμακίου δεν προκαλείται δαπάνη σε βάρος 
του προϋπολογισμού του Πυρ/κού Σώματος/Υ.Δ.Τ., απο¬ 
φασίζουμε: 

2. Ιδρύουμε Εθελοντικό Πυρ/κό Κλιμάκιο στο Δήμο Φά¬ 
ριδος του Νομού Λακωνίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 2001 
Ο Αρχηγός 

Αντιστράτηγος ΠΑΝΑΓΙΩΤΗΣ ΦΟΥΡΛΑΣ 

